السلام عليكم ورحمة الله وبركاته طبعا سالفتي مالها شاهد بس فضفضه لااكثر ولااقل اليوم اخوكم اوّل يوم من امتناعه عن التدخين (دق الطبول ) واذبحوا الذبائح وصراحه شي رهيب لا يوصف ،، دوخه لهفه للزقاره سرحان الخ الخ الظهر نفذ صبري ورحت الجمعيه والنيه اشتري زقاير وتّميت اطالع الزقاير واتذكر ( من ترك شي لله عوضه خير منه قلت ياولد اصبر كلها كم يوم بس ،، ماتقدر تصبر واقعد احوس بالجمعيه مثل اللي ماوده يطلع قبل لايشتري زقاير ،، المهم تعوذت من الشيطان واخذت بدال الزقاير كاكاو وحلاو وحب ورجعت البيت نمت واول ماقعدت من النوم طرت على بالي الزقاره ،، ادخن ماادخن ،، ادخن ماادخن قلت تأبى المروئه وتذكرت من ترك شي لله عوضه خير منه اتصلت على واحد من الربع من غير المدخنين ،، قلت له ماعندك مشوار قال بروح اشتري خام قلت له مرني كنوع من التسليه والابتعاد عن التفكير بالزقاره وطلعنا وقبل ساعه رجعت ولازال صوت الشيطان يناديني ،، ياابو جاسم دق الزقاره ليش تعذب روحك الخ الخ وانا اردد ،، من ترك شي لله عوضه خير منه ،، واصبر نفسي واجاهد طبعا من غير ضيقة التدخين انا متضايق خلقه اليوم مادري شفيني قلت ياولد قوم صل كم ركعه لين تدوخ وتنام والحمد الله توضيت وصلّيت واطلت بالصلاة وانا بالصلاة الحمد الله نسيت كل شي ونسيت لهفتي للتدخين ولكن مجرد ان طويت سجادتي عاد كل شي لي والشيطان لازال يقول ،،يابن الحلال انت بروحك متضايق تزيده بضيقة ترك التدخين دخّن بس دخّن الخ الخ ولازال الفتى محمد يقاوم ويقاوم لاااااااااااااااااااااااا كم مرّه اعاهد الله بترك التدخين ولا افعل واخون العهد كم مرّه يضحك مني الشيطان اليوم لن اجعله يضحك علي اليوم ياانا يا هذا الشيطان اللعين ويقاوم محمد ويصبح كاسكو له لياقه عجيبه بأكل الحب ،،،،،،،،،،،،،،،،،،،،،،،،،، اكلنا حب شربنا جاي مخدّر ،، حسب نصيحة احد الشباب الذين تركوا التدخين ولا كن لا فائده فالامر اصبح لا يحتمل ضيقة خلق ،، وفوقها حرمان من التدخين ( صعبه ،، ادخن ماادخن ) لااااااااااااااااااااااااااااا ويذهب محمد بوجه الذبلان ورأسه المتوجّع وقلبه الحزين إلى الكمبيوتر يريد ان يتسلا بقرائة الشعر ،،،، قصيده قديمه كنت قد قرأتها بأحد المنتديات واعجبتني وحبّيت انّي اقراها واهيجن فيها قليلا يذهب محمد ويضع عنوان القصيده ولا يظهر شي القصيده قديمه جدا ويغير بإسم القصيده ماذا ظهر شوفو حكمة الله واقسم بالله هذا مااظهر لي وكأنه صوت يخاطبني ويشدد من ازري أقرئوا معي وتذكروا ان محمد اول يوم له بترك التدخين وتذكروا ان محمد حزين بعض الشي ابعد الله الحزن عنكم جميعا ...اقرئوا حسبك الله يكفيك من كل ما أهمك فيحفظك في الأزمات ، ويرعاك في الملمات ، ويحميك في المدلهمات ، فلا تخش ولا تخف ولا تحزن ولا تقلق . فمن تخاف ونحن معك ، ومن تخشى ولدينا نصرك ، ومن ترهب وعندنا عزك فيكفيك : أن حسبك الله . حسبك الله فهو ناصرك على كل عدو ، ومظهرك على كل خصم ، ومؤيدك في كل أمر ، يعطيك إذا سألت ، ويغفر لك إذا استغفرت ، ويزيدك إذا شكرت ، ويذكرك إذا ذكرت ، وينصرك إذا حاربت ، ويوفقك إذا حكمت . حسبك الله فيمنحك العز بلا عشيرة ، والغنى بلا مال ، والحفظ بلا حرس ، فأنت المظفر لأن الله حسبك ، وأنت المنصور لأن الله حسبك ، وأنت الموفق لأن الله حسبك ، فلا تخاف من عين حاسد ولا من كيد كائد إذا سمعت صولة الباطل ، ودعاية الشر ، وجلبة الخصوم ، و، وشماتة الحاسدين ، فاثبت لأن حسبك الله ، إذا ولى الزمان ، وجفا الإخوان وأعرض القريب ، وشمت العدو ، وضعفت النفس ، وأبطأ الفرج ، فاثبت لأن حسبك الله . إذا داهمتك المصائب ، ونازلتك الخطوب ، وحفت بك المكاره ، وأحاطت بك الكوارث فاثبت لأن حسبك الله ، لا تلتفت إلى أحد من الناس ، ولا تدعو أحد من البشر ولا تتجه لكائن من كان غير الله ؛ لأن حسبك الله . إذا ألم بك مرض ، وأرهقك دين ، وأحل بك فقر ، أو عرضت لك حاجة فلا تحزن ؛ لأن حسبك الله . إذا أبطأ النصر ، وتأخر الفتح ، واشتد الكرب ، وثقل الحمل ، وادلهم الخطب فلا تحزن ؛ لأن حسبك الله ، أنت محفوظ لأنك بأعيننا ، وأنت عبدنا المجتبى ونبينا المصطفى . حسبك الله يا محمد ، فهو الذي شرح لك صدرك ، ووضع عنك وزرك ، ورفع ذكرك ، وأصلح أمرك ، وأعلى قدرك ، أغناك من الفقر ، وهداك من الضلالة ، أمنك من الخوف ، أعزك بعد الذلة ، أيدك بعد الضعف . انتهى طبعا الكلام للحبيب المصطفى صلى الله عليه وسلم ولكن الشي بالشي يذكر ولنا برسول الله اسوة حسنه ،،،، المهم وبعد ان قرأت الكلام اطمأنت نفسي وهدأ شيطاني وصبّرت نفسي وقلت اكتب لكم هذا الموضوع كنوع من التسليه اولا وان تئازروني وتشدّوا من ازري ثانيا إلى اللقاء غدا بيوم آخر من الامنتناع عن التدخين اخوكم محمد